Foto: Nikolskiy Aleksey / TASS Rossiya prezidenti Vladimir Putin joriy yilning sentabr va oktabr oylarida Ozarboyjon, Tojikiston va O‘zbekistonga tashrif buyuradi. Bu haqda Putinning yordamchisi Yuriy Ushakovga iqtibos keltirgan holda ma’lum qilindi. “Sentyabr oxirida Rossiya prezidenti Vladimir Putin Ozarboyjonga safar uyushtiradi. Bundan tashqari, davlat rahbari 27-28 sentabrda MDH davlatlari yetakchilarining Tojikiston poytaxti Dushanbedagi uchrashuvida ishtirok etadi. Oktyabrda Vladimir Putinning O‘zbekistonga tashrifi rejalashtirilgan”, deb aytilgan xabarda. Bundan tashqari, Rossiya yil oxirigacha Rossiya, Eron va Ozarboyjon prezidentlari ishtirokida uch tomonlama sammitni qabul qiladi.